Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 296

13. Cikk Rádiótávközlési értekezletek és rádiótávközlési közgyűlések A rádiótávközlési világértekezlet részlegesen vagy kivételes esetekben teljes körűen felülvizsgálhatja a Rádiószabályzatot, foglalkozhat a hatáskörébe eső bármilyen világméretű kérdéssel, mely a napirendjéhez kapcsolódik; egyéb feladatait az Egyezmény részletezi. PP-98 A rádiótávközlési világértekezleteket általában két-háromévenként kell összehívni; az Egyezmény vonatkozó rendelkezéseinek alkalmazását követve azonban az értekezletet nem feltétlenül szükséges összehívni, vagy további értekezleteket lehet összehívni. PP-98 A rádiótávközlési közgyűléseket általában két-háromévenként kell összehívni, és térben és időben kapcsolódhatnak a rádiótávközlési világértekezletekhez, a Rádiótávközlési Szektor eredményességének és hatékonyságának javítása érdekében. A rádiótávközlési közgyűlések biztosítják a rádiótávközlési világértekezletek munkájának szükséges műszaki alapját, és válaszolnak a rádiótávközlési világértekezletektől érkező minden kérésre. A rádiótávközlési közgyűlések feladatait az Egyezmény részletezi. PP-98 A rádiótávközlési világértekezlet, a rádiótávközlési közgyűlés és a regionális rádiótávközlési értekezlet határozatainak minden körülmények között összhangban kell állniuk a jelen Alapokmánnyal és az Egyezménnyel. A rádiótávközlési közgyűlés vagy a regionális rádiótávközlési értekezlet határozatainak ugyancsak minden körülmények között összhangban kell állniuk a Rádiószabályzattal. A határozatok és döntések elfogadása során az értekezleteknek figyelembe kell venniük az előrelátható pénzügyi vonzatokat, és kerülniük kell olyan határozatok és döntések meghozatalát, amelyek a Meghatalmazottak Értekezlete által rögzített pénzügyi korlátokat túllépő ráfordítást igényelhetnek.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes